Source: http://slideflix.net/doc/1398534/jarkko-savola-akseleiden-lis%C3%A4%C3%A4minen-scanian-kuorma-autoih..
Timestamp: 2019-02-21 19:01:40+00:00
Document Index: 24719497

Matched Legal Cases: ['kko ', 'kko ', 'kko ', 'kko ', 'kko ', 'kko\n']

Download Jarkko Savola Akseleiden lisääminen Scanian kuorma-autoihin Opinnäytetyö
Tekijä: Jarkko Savola
Työn nimi: Akseleiden lisääminen Scanian kuorma-autoihin
Ohjaaja: Ari Saunamäki
Liitteiden lukumäärä:6
Opinnäytetyön tarkoituksena on perehtyä akseleiden lisäämiseen jälkeenpäin
Scania-merkkisiin kuorma-autoihin. Työssä on keskitytty lain ja valmistajan asettamiin vaatimuksiin, jotka tulee ottaa huomioon työtä valmisteltaessa.
Alkuosassa työtä käsitellään lakia sekä vaatimuksia ja niiden perusteella saadaan
kuva siitä, onko akselin lisääminen kannattavaa kokonaismassan kasvamisen
myötä. Samalla pystytään määrittelemään, tarvitseeko akseliväliin tehdä muutoksia. Työssä käsitellään myös kaksipiirinen ohjaus ja sen tarpeen määrittäminen
Scanian kuorma-autoihin.
Avainsanat: kuorma-auto, akselit
Author: Jarkko Savola
Title of thesis: Adding the axles afterwards to Scania trucks
Supervisor: Ari Saunamäki
Number of appendices:6
The purpose of this thesis is to study adding the axles to Scania trucks. This work
concentrated on the law and the manufacturer demands which have to be taken
into consideration when preparing work.
The first part of the work deals with the law and demands and on the basis of them
we get a picture if it is profitable to add the axis with the growth of the total weight.
At the same time it could be defined the changes which are to be made in the
wheel base. The work also determines the dual circuit steering and its needs to
An attempt was made to gather information in this work that are needed when
adding the axes to be obtained fast and its purpose is to facilitate the operation of
the customer service persons while discussed with the customer adding the axis
and its advantages. One part of this work is an illustrated guide of the mechanical
work of the mechanics of adding the axes. The manual is not published in this thesis.
Keywords: truck, extra axles
Opinnäytetyön tiivistelmä...................................................................... 2
SISÄLTÖ .............................................................................................. 4
KUVIO- JA TAULUKKOLUETTELO ..................................................... 6
KÄYTETYT TERMIT JA LYHENTEET ................................................. 7
1.1 Taustaa ....................................................................................................... 8
1.2 Tavoite ........................................................................................................ 9
1.3 Rakenne ...................................................................................................... 9
1.4 Yritysesittely .............................................................................................. 10
2 VAATIMUKSET .............................................................................. 11
2.1 Lakivaatimukset ........................................................................................ 11
2.1.1 Katsastaminen ................................................................................ 11
2.1.2 Kokonaismassat .............................................................................. 12
2.1.3 Siltasääntö ...................................................................................... 13
2.2 Valmistajan vaatimukset ........................................................................... 14
2.2.1 Runkotyypit ..................................................................................... 14
2.2.2 Sops-tiedoston päivitys ................................................................... 16
2.2.3 Rungon vahvistus ........................................................................... 16
2.2.4 Välipalkki ......................................................................................... 17
3 TRIPPELIAKSELI........................................................................... 19
3.1 Akselin sijainti............................................................................................ 19
3.2 Ohjauslaitteet ............................................................................................ 20
3.3 Pyöräkokoonpanot asennuksesta ............................................................. 21
4 KÄÄNTYVÄ TAKATELI .................................................................. 23
4.1 Ohjauslaitteet ............................................................................................ 23
4.2 Akseliston sijainti ....................................................................................... 23
4.3 Rakenteen maavara .................................................................................. 24
5 KAKSIPIIRINEN OHJAUS ............................................................. 26
5.1 Ohjausvoimadirektiivi ................................................................................ 26
5.2 Kaksipiiriohjauksen tarpeen määritys Scaniassa ...................................... 27
5.3 Scanian käyttämät ohjaustehostimet......................................................... 28
5.3.1 TAS 86 ............................................................................................ 29
5.3.2 TAS 87 ............................................................................................ 29
6 YHTEENVETO ............................................................................... 31
LÄHTEET ........................................................................................... 32
LIITTEET ............................................................................................ 34
Kuvio 1. Mittapiirros 8x2/4 ..................................................................................... 14
Kuvio 2. Scanian käyttämät runkotyypit ................................................................ 15
Kuvio 3. Asennuskuva rungon vahvikkeesta ......................................................... 17
Kuvio 4. Mittapiirros asennukseen ........................................................................ 20
Kuvio 5. Apusimpukka .......................................................................................... 21
Kuvio 6. Pyöräkokoonpano ennen asennusta ....................................................... 21
Kuvio 7. Pyöräkokoonpano asennuksen jälkeen .................................................. 22
Kuvio 8. Lehtijousisen ajoneuvon takapään mittapiirros ....................................... 24
Kuvio 9. Tehtaan valmistama rakenne .................................................................. 25
Kuvio 10. Päällirakentajan valmistama rakenne.................................................... 25
Kuvio 11. Esimerkki ohjaussertifikaatista .............................................................. 28
Kuvio 12. TAS 86 tehostimen liitännät .................................................................. 29
Kuvio 13. TAS 87 tehostimen liitännät .................................................................. 30
Trippelillä tarkoitetaan ajoneuvon vetoakselin etupuolella
olevaa mekaanisesti ohjattavaa akselia.
Kääntyvällä telillä tarkoitetaan vetoakselin takapuolella
olevaa hydraulisesti ohjattua akselia, josta voidaan käyttää myös puhekielessä nimeä puimuriteli.
Tarkoittaa autossa olevan kahdeksan pyörää, joista kaksi
vetää ja neljä kääntyy. Toiset kääntyvät pyörät ovat vetoakselin etupuolella.
Tarkoittaa autossa olevan kahdeksan pyörää, joista neljä
vetää ja neljä kääntyy. Toiset kääntyvät pyörät ovat vetoakseleiden takapuolella.
Akselivälillä tarkoitetaan ajoneuvon ensimmäisen akselin
sekä ensimmäisen vetävän akselin keskipisteiden välistä
Opinnäytetyön tarkoituksena on selkeyttää toimintaa Scania Suomi Oy:n LänsiSuomen korjaamoilla lisäakseleiden asennuksissa ja niitä edeltävissä taustaselvitystöissä. Työllä pyritään helpottamaan asiakaspalveluhenkilöstön toimintaa neuvoteltaessa lisäakseleiden asennuksen tarpeellisuudesta asiakkaan kanssa.
Hiljaisen tiedon katoaminen korjaamoilta ammattitaitoisten mekaanikoiden siirtyessä eläkkeelle on huomattu olevan myös iso ongelma. Edellä mainitusta johtuen
tähän työhön on sisällytetty mekaanisen työn ohje trippeliakselin asennuksesta.
Tämän ohjeen avulla ammattitaitoa pyritään siirtämään nuoremman sukupolven
mekaanikoille, ja näin ollen välttämään korjaamon ammattitaidollinen notkahtaminen akseleiden lisäyksissä. Työohje on tarkoitettu ainoastaan yrityksen sisäiseen
käyttöön ja sitä ei julkaista tässä opinnäytetyössä.
Nykyisin ongelmana toiminnassa on ollut lakivaatimuksien ja tehtaan asettamien
vaatimuksien epäselvyydet johtuen siitä, että tieto on hankittava monista eri lähteistä. Myös alustamuutoksien vaikea hinnoittelu johtuen useista eri alustanmuutos
mahdollisuuksista on koettu haastavaksi käytännössä. Kyseisistä töistä ei myöskään ole olemassa mitään erillistä ja selkeää työohjetta, jonka mukaan kokematonkin mekaanikko voisi työn suorittaa.
Tässä työssä keskitytään kahteen yleisimmin korjaamolla tehtäviin alustamuutostöihin: trippeli-akselin asennukseen sekä hydraulisesti ohjattavaan teliakseliin.
Tämä tarkoittaa käytännössä sitä, että kolmiakseliseen ajoneuvoon asennetaan
neljäs akseli tai neljäakseliseen ajoneuvoon viides akseli. Suurimmat mahdolliset
ajoneuvojen kokonaismassojen kasvattamiset on mahdollista toteuttaa näillä kahdella edellä mainituilla tapauksilla (A 4.12.1992/1257). Myös akselivälimuutos tai
rungon peräylityksen jatkaminen liittyy usein näihin edellä mainittuihin töihin, mutta
työ on rajattu käsittämään lähes yksinomaan akseleiden lisäystä.
Akseleiden lisääminen jälkeenpäin kuorma-autoon saattaa tuntua työnä vaivalloiselta ja suuritöiseltä, mutta siitä saattaa olla ajoneuvon omistajalle iso hyöty ajoneuvon kokonaismassoja tarkasteltaessa ja suhteutettuna niitä hyötykuorman kantokyvyn kasvuun. Ajoneuvon kaatumisvakaus paranee myös huomattavasti lisätyn
akselin myötä.
Tehdas valmistaa tuotantolinjallaan ainoastaan perusasetusten mukaisia alustakokoonpanoja. Tämä tarkoittaa käytännössä kaksi- ja kolmiakselisia ajoneuvoja
sekä neliakselisia ajoneuvoja, jotka on varustettu kahdella kääntyvällä etuakselilla
tai ovat ilmajousitettuja. Kaikki edellä mainituista normaalituotannosta poikkeavista
akselistoasennuksista vastaa tehtaan alihankkija Laxå Special Vehicles. Poikkeustapauksissa tai tehtaan toimitusvaikeuksien vuoksi uuteen alustaan voidaan asentaa lisäakseli myös maahantuojan omilla korjaamoilla. (Pitkänen 2012).
Työn tavoitteena on selkeyttää toimintaa korjaamolla asiakkaan tilattua alustamuutostyön. Tällä työllä pyritään myös helpottamaan toimintaa selvitettäessä, onko
ajoneuvoon kannattavaa tai edes ylipäätään mahdollista asentaa lisätukiakselia.
Opinnäytetyön tarkoituksena on myös toimia tietopakettina akselin lisäyksiä suorittaville mekaanikoille. Työssä ei kuitenkaan ole varsinaisesti keskitytty varsinaiseen
mekaaniseen työhön, vaan työn esivalmisteluihin, mitoituksiin sekä erityisvaatimuksiin. Opinnäytetyön julkaisemattomassa liitteessä on esitetty yksityiskohtaisesti mekaanisen työn vaiheet.
Työn alkuosassa käydään läpi Suomen lain ja ajoneuvon valmistajan edellyttämiä
asioita koskien akselin lisäystä. Samassa osiossa käsitellään myös alustamuutoksista saadut hyödyt ajoneuvon omistajan kannalta.
Keskiosassa työtä keskitytään varsinaiseen työn suorittamiseen kummankin akselityypin osalta. Tämän jälkeen tarkastellaan kaksipiirisen ohjauksen rakennetta ja
asentamista sekä käsitellään ohjausvoimadirektiivin piiriin kuuluvat ajoneuvomallit.
Ohjausvoimadirektiiviä käsitellään samassa osuudessa kaksipiirisen ohjauksen
kanssa, sillä direktiivi ei aiheuta osaan muutoksista mitään ylimääräisiä toimenpiteitä. Saadut tulokset sekä ratkaisut esitetään opinnäytetyön viimeisessä kappaleessa.
Scania Suomi Oy on keskittynyt Scania-merkkisten kuorma-autojen maahantuontiin, myyntiin sekä niihin tarjottaviin jälkimarkkinointipalveluihin. Yrityksellä on tällä
hetkellä 25 toimipistettä ympäri Suomea ja henkilöstöä yrityksessä on 555. Lisäksi
Suomessa toimii muutama yksityinen huoltopiste, jotka huoltavat Scanioita Scania
Suomi Oy:n myöntämällä luvalla. (Scania Suomi Oy [viitattu 17.2.2012].)
Yrityksen entinen nimi on Oy Scan-Auto Ab. Nimenmuutos tapahtui 31.12.2011
yrityksen luovuttua kaikista henkilöautoihin liittyvistä toiminnoistaan vuoden 2011
aikana (Nurmi-Rekonen, H. 20.11.2011 ).
Yhtiö on perustettu vuonna 1949, jolloin aloitettiin Scania-merkkisten kuormaautojen maahantuonti. Ensimmäiset omat toimitilat rakennettiin Helsingin pitäjänmäkeen, josta toiminta on tähän päivään mennessä laajentunut koko Suomen kattavaksi palveluverkostoksi. (Scania Suomi Oy [viitattu 17.2.2012]).
Vaatimuksissa on perehdytty Suomen lain asettamiin vaatimuksiin sekä Scania
Ab:n valmistajana edellyttämiin vaatimuksiin alustamuutostyötä tehtäessä. Nämä
asettavat työlle selkeät suuntaviivat ja ohjaavat tekijää hyvin yksiselitteisesti. Vaatimukset alustamuutoksien osalta kohdistuvat lähinnä ajoneuvon teknisiin rakenteisiin.
2.1 Lakivaatimukset
Ajoneuvon alustamuutoksia tehtäessä työssä on lähdettävä liikkeelle siitä, mitä
lakiin on määrätty ja onko työ ylipäätään mahdollista toteuttaa lain puitteissa. Laki
edellyttää alustamuutoksissa myös ajoneuvon uudelleen katsastamista. Lakivaatimuksia tarkasteltaessa saadaan selville myös alustamuutoksista saatavat hyödyt
ajoneuvon kokonaismassan kasvun ansiosta.
Lisättäessä ajoneuvoon uutta akselia se ei enää vastaa rakenteeltaan alkuperäistä
ajoneuvoa, joten se täytyy katsastaa uuden alustakokoonpanon mukaiseksi ajoneuvoksi. Katsastusviranomainen vaatii alustakokoonpanon muututtua katsastukseen kahta virallista asiakirjaa normaalikatsastuksessa tarvittavien asiakirjojen
Ensimmäinen vaadituista asiakirjoista on ajoneuvon maahantuojan antama vaatimuksenmukaisuustodistus alustakonfiguraatiosta akseliston asennuksen jälkeen.
Vaatimuksenmukaisuustodistus on esitetty liitteessä 1. Scania Ab. käyttää vaatimuksenmukaisuustodistuksesta nimeä COC-asiakirja. Vaatimuksenmukaisuustodistuksesta selviää, että ajoneuvo on samanlainen kuin aiemmin valmistajan toimesta tyyppihyväksytty ajoneuvo. Vaatimuksenmukaisuustodistusta käytetään
ajoneuvon rekisteröintiin EU:ssa, ja se yksinkertaistaa rekisteröintimenettelyä.
Vaatimuksenmukaisuustodistus pitää sisällään tietoa valmistajasta, valmiin ajoneuvon todistuksen ja ajoneuvotiedot (Scania Suomi Oy [viitattu 26.3.2012]). Käy-
tännössä tällä asiakirjalla todistetaan katsastusviranomaisille, että kyseisen mallinen alustakokoonpano on hyväksytty tieliikenteeseen ja sille on haettu tyyppihyväksyntä jo aiemmin valmistajan toimesta. Vaatimuksenmukaisuustodistuksen
liitteenä olevasta alustatietokortista ilmenee myös hyväksymiskoodit kaikista ajoneuvossa olemassa olevista hyväksyntää edellyttävistä laitteista. Vaatimuksenmukaisuustodistus sekä alustatietokortti on esitetty tämän työn liitteenä.
Toinen vaadituista asiakirjoista on todistus asennuksesta. Tämä asiakirja pitää
sisällään todistuksen siitä, että työ on tehty ammattitaidolla ja siinä käytetyt materiaalit ovat laadukkaita sekä työn kokonaisuuden olevan laadultaan tehdasasennusta vastaavan. Tämän asiakirjan voi kirjoittaa vain ajoneuvon maahantuoja tai
sen edustaja. Käytännössä korjaamolla toimitaan niin, että työnjohtaja tarkastaa
asennustyön laadun ja kirjoittaa todistuksen. Mikäli akselisto asennetaan jossakin
muualla kuin maahantuojan korjaamoilla, on asiakkaan käytävä ennen katsastukseen menoa hankkimassa nämä kaksi asiakirjaa Scania Suomi Oy:n toimipisteestä. (Pitkänen 2012.)
Kokonaismassat
Laki määrittelee kaikille ajoneuvoille suurimmat sallitut kokonaismassat. Alustamuutokset tehdään useimmiten kolmiakselisille ajoneuvoille, joiden suurin sallittu
kokonaismassa on 26 tonnia. Neliakselisen ajoneuvon suurin sallittu kokonaismassa on 32 tonnia, joten äärimmäisten akseleiden etäisyydestä riippuen voidaan
saavuttaa jopa kuuden tonnin kokonaismassan kasvu. (Asetus ajoneuvojen käytöstä tiellä 4.12.1992/1257). Todellinen hyötykuorman kasvu edellä mainitussa
tapauksessa on noin viisi tonnia, sillä asennettu akselisto renkaineen, jarruineen ja
ohjauslaitteineen painaa n. 1000 kg.
Viisiakselisen auton suurin sallittu kokonaismassa on 38 tonnia, joten neliakseliseen autoon lisättäessä akselia päästään optimaalisella akselivälillä samaan hyötykuorman kasvuun kuin aikaisemmassa tapauksessa. (Asetus ajoneuvojen käytöstä tiellä 4.12.1992/1257).
Voimakkaimmin akselin lisäämisen hyötyihin vaikuttava lakipykälä on siltasääntö,
joka määrittelee ajoneuvon suurimman sallitun kokonaismassan suhteutettuna
ajoneuvon äärimmäisten akseleiden väliseen etäisyyteen.
Neli- tai viisiakselisen auton kokonaismassa ei kuitenkaan saa ylittää
määrää, joka saadaan lisäämällä 20 tonniin 270 kg, kun on kysymys
neliakselisesta autosta, ja 350 kg, kun on kysymys viisiakselisesta autosta, jokaiselta 0,10 metriltä, jonka auton äärimmäisten akselien välinen etäisyys ylittää 1,80 metriä (Asetus ajoneuvojen käytöstä tiellä
4.12.1992/1257).
Seuraavassa on esitetty esimerkkilaskelma siltasäännöstä 6x2 ajoneuvossa, jonka
akseliväli on 4700 mm ja kokonaismassa 26 tonnia. Ajoneuvoon lisätään vetoakselin etupuolelle kääntyvä trippeliakseli. Ajoneuvon äärimmäisten akseleiden etäisyys siis pysyy alkuperäisenä, ainoastaan alustakokoonpano muuttuu 8x2malliseksi. Laskelmaa on selventää kuvio 1.
Lasketaan siltasäännön mukaisesti piirroksen neliakselisen ajoneuvon suurin sallittu kokonaismassa:
(4700 mm+1355 mm)-1800 mm=4255 mm
4255 mm/100 mm=42.55≈42.5
42.5*270 kg=11475 kg
20000 kg+11340 kg=31475 kg
Näin ollen kyseisellä akselin lisäyksellä 4700mm akselivälillä olevaan 6x2 ajoneuvoon saadaan kokonaismassa kasvamaan 26 tonnista 31.475 tonniin, kasvua kertyy siis 5475kg.
Kuvio 1. Mittapiirros 8x2/4
2.2 Valmistajan vaatimukset
Scania ajoneuvon valmistajana edellyttää akseleiden lisäyksissä sekä alustamuutoksissa toimimaan annettujen ohjeiden mukaisesti.
Suurimmat sallitut tekniset akselipainot pysyvät voimassa ainoastaan siinä tapauksessa, että muutostyössä on käytetty Scanian alkuperäisvaraosia sekä tehty työ
vastaa tehtaalla tapahtunutta asennusta (Scania Suomi Oy [viitattu 27.2.2012]).
Scanialla on käytössään viisi erilaista suurlujuusteräksistä valmistettua runkotyyppiä, joista kaksi on kaksoispalkkirunkoja ja kolme yhdellä palkilla olevia. Näistä
rungoista tyyppi F700 on tarkoitettu ainoastaan kaksiakseliseen ajoneuvoon ja
siihen on kiellettyä lisätä jälkeenpäin akseleita. (Scania Suomi Oy [viitattu
15.3.2012])
Akselia autoon lisättäessä täytyy ensin huomioida ajoneuvon runkotyyppi ja tarvitseeko ajoneuvoon tehdä akselivälin muutosta. Akselivälimuutoksen tyyppi rajaa
pois muutamat runkotyypit. F800 runkotyyppiä ei ole mahdollista jatkaa katkaise-
malla runkoa vetoakselin etupuolelta, joten jos muutos vaatii akselivälin muuttamisen, on se tehtävä ainoastaan akseleita siirtämällä. (Scania Suomi Oy [viitattu
19.3.2012])
Runkotyyppi F950 on ainoa malli mihin ajoneuvon valmistaja antaa suoraan luvan
katkaista runko vetoakseleiden etupuolelta ja liittää se hitsaamalla yhteen. Käytännössä kuitenkin myös kaksoispalkki runkoja saa hitsata, sillä ohjeessa sanotaan: Kaksoispalkkirunkoja pitäisi liittää vain poikkeustapauksissa. (Scania Ab [viitattu 20.3.2012]) Poikkeustapauksia ei ole määritelty ohjeissa tarkemmin, joten
työn suorittaja voi tulkita minkä tahansa tapauksen oman mielensä mukaan poikkeustapaukseksi. Tällä ilmeisesti kuitenkin yritetään kertoa, että akselivälin muuttaminen olisi aina ensisijaisesti tehtävä akseleita siirtämällä ja pyrkiä välttämään
rungon katkaisua vetoakseleiden etupuolelta. Kaksoispalkkirunkoja liitettäessä
sisemmän ja ulomman palkkien saumakohdat on tultava limittäin 50 cm etäisyydelle toisistaan.
Kuvio 2. Scanian käyttämät runkotyypit
(Lähde: Scania Ab. 2012).
Sops-tiedoston päivitys
Kun ajoneuvon alustakonfiguraatiota muutetaan, täytyy kyseiseen ajoneuvoon
muuttaa myös sen Sops-tiedosto. Sops on ajoneuvon ohjausyksiköissä oleva tiedosto, joka pitää sisällään kaiken tiedon siitä millainen ajoneuvo on.
Sops (Scania Onboard Product Specification) on jokaisen ajoneuvon yksilöllinen
tietokanta missä on kuvattu ajoneuvon ulkonäkö ja toiminta. (Scania Ab. [viitattu
14.3.2012]).
Tiedoston muuttaminen tapahtuu siten, että ajoneuvo kytketään korjaamolla olevaan diagnoosikoneeseen ja Sops-tiedosto siirretään ajoneuvosta tietokoneelle.
Tiedosto lähetetään tietokoneelta valmistajalle ja sen liitteenä kerrotaan, minkälaisia muutoksia ajoneuvoon halutaan tehdä. Valmistaja muuttaa tiedostoa halutunlaiseksi ja palauttaa muutetun tiedoston toimipisteeseen, jossa se asennetaan takaisin ajoneuvoon.
Toimipisteissä voidaan myös paikallisesti muuttaa joitain parametreja Sopstiedostosta, mutta mikäli esimerkiksi akseliväliä on muutettu, täytyy tiedosto muuttaa valmistajan toimesta oikeanlaiseksi.
Yleisimmät muutostarpeet Sops-tiedostoon alustamuutostapauksesta riippuen
ovat pyöräkonfiguraation muutos, jarrujärjestelmän muutokset, päällirakennetietojen muutokset, akselivälin muutos sekä jousituksen ja akselipainojakauman muutokset.
Rungon vahvistus
Yksipalkkisissa rungoissa akselin lisäyksen yhteydessä on rungon uumaan asennettava tehtaan vaatimuksien mukainen sisäpalkki vahvistamaan runko siltä kohden, mihin lisättävän akselin jousenkorvat kiinnittyvät. Sisäpalkki on oltava samaa
materiaalia tai vastaavaa kuin ajoneuvon oma runko. Valmiita määrämittaisia runkopalkkeja on hankittavissa kaikista Scania Suomi Oy:n toimipisteistä. Ostamalla
palkit suoraan maahantuojalta vältytään virheiltä materiaalin valinnassa ja saadaan varmasti samaa materiaalia kuin alkuperäinen runkopalkki.
Kuviosta 3. selviää miten rungon sisävahvike tulee asentaa ja minkä mittainen se
tulee vaatimuksien mukaan olla. Kuviosta myös käy ilmi vahvistuksien mittojen
eroavaisuudet riippuen siitä, onko kyseessä mekaanisesti ohjattu trippeliakselisto
vai hydraulisesti kääntyvä takateli.
F800 runkoihin on asennettava vähintään 6 mm paksu levy sisäpuolelle. Tämä
koskee jokaista alustatyyppiä kaikilla olemassa olevilla päällirakenteilla. (Scania
Suomi Oy [viitattu 20.3.2012]).
F900 runkoon on asennettava ainoastaan 4 mm paksu palkki. Tämä runkotyyppi
vaatii vahvistuksen ainoastaan siinä tapauksessa, mikäli ajoneuvossa on vetopöytä tai kippivarustus. (Scania Suomi Oy [viitattu 20.3.2012]).
Kuvio 3. Asennuskuva rungon vahvikkeesta
Valmistaja edellyttää, että asennettavan lisäakselin jousenkorvakkeiden kohdalle
runkopalkkien sisäpuolelle asennetaan poikkipalkki, joka estää runkoon sivuttais-
suunnassa vaikuttavia voimia vääntämästä runkopalkkeja. Tämä vaatimus on hyvin yksiselitteinen ja koskee kaikkia akselityyppejä, runkotyyppejä sekä alustamalleja. (Scania Ab [viitattu 14.3.2012]).
3 TRIPPELIAKSELI
Trippeliakseleiden asennus kohdistuu yleisimmin kippaavalla päällirakenteella oleviin maansiirtoautoihin, nosturilla varustettuihin autoihin tai raskaassa kaukoliikenteessä oleviin ajoneuvoihin. Kokonaismassan kasvamisen lisäksi akselin asennuksella ajoneuvoon parannetaan huomattavasti ajoneuvon kaatumisvakautta.
Tästä on suuri hyöty etenkin kippi- ja nosturikäytössä olevilla ajoneuvoilla.
3.1 Akselin sijainti
Trippeliakselin asennusta suunniteltaessa tulee akselin paikka valita Scanian tehtaan yleisien valmiiden alustojen mukaisesti, näin toimimalla helpotetaan Sopstiedoston päivitystä, jarrujärjestelmän sopeutusta sekä ajoneuvon katsastusprosessia. Tehdas on antanut ohjeen, jonka mukaan tukiakseli ei saa sijaita 1400 mm
kauempana vetoakselista. (Scania Suomi Oy. [viitattu 14.3.2012).
Yleisimmin käytetty mitta vetoakselin etupuolella sijaitsevan tukiakselin ja vetoakselin välillä on 1355 mm ja suositeltavin vaihtoehto on asentaa akselisto juuri siihen kohtaan riippumatta ajoneuvon akselivälistä (Kiiala 2012). Kuviossa 4. on esitetty asennuksessa tarvittava mittapiirros.
Kuvio 4. Mittapiirros asennukseen
3.2 Ohjauslaitteet
Mekaanisesti ohjattavien ohjauslaitteiden kiinnitykset on tehtävä huolellisesti ja
välivarsien nivelten kiinnitys on varmistettava saksisokkalukituksella. Tehdas asettaa ohjauslaitteille ja niiden rakenteelle omat vaatimuksensa. Ohjausjärjestelmän
rakenteen on oltava sellainen, että siinä ei pääse tapahtumaan hallitsemattomia
ohjausliikkeitä. Ohjausjärjestelmä ei saa vaikuttaa millään tavalla jo olemassa olevan ohjausjärjestelmään esimerkiksi tieturvallisuuden osalta. (Scania Suomi Oy.
[viitattu 14.3.2012])
Ohjauslaitteita trippeliautoon suunniteltaessa on huomioitava akseliväli, joka ratkaisee, montako välivartta kyseinen ajoneuvo tarvitsee sekä sen, montako apusimpukkaa tarvitaan. Normaali 4700 mm akselivälillä oleva ajoneuvo tarvitsee trippeliasennuksessa ohjauslaitteisiin kolme erillistä välivartta, joista kaksi lyhyttä ja
yksi pitkä sekä kaksi erillistä apusimpukkaa. Välivarsien tarkat mitat riippuvat ajoneuvon ulkoisista varusteista eli käytännössä tankkien, ilmasäiliöiden ja tavaralaatikoiden sijainti määrittelee mitat ja apusimpukoiden paikat.
Kuviosta 5. selviää yleisimmin käytetyn apusimpukan malli sekä kuinka se tulee
kiinnittää runkoon.
Kuvio 5. Apusimpukka
3.3 Pyöräkokoonpanot asennuksesta
Kuvioista 6. sekä 7. ilmenee kuinka ajoneuvon alustakokoonpano muuttuu akselin
lisäyksen jälkeen. Kuviosta 7. käy ilmi myös se, että trippeliakselin pyörät eivät
käänny yhtä paljon kuin etuakselin pyörät.
Kuvio 6. Pyöräkokoonpano ennen asennusta
Kuvio 7. Pyöräkokoonpano asennuksen jälkeen
4 KÄÄNTYVÄ TAKATELI
Scania käyttää kääntyvästä vetopyörien takana sijaitsevasta ilmajousitetusta tukiakselista mallimerkintää ARA 900. ARA 900 on hydraulisesti ohjattu yksipyöräinen tukiakseli.
4.1 Ohjauslaitteet
Tukiakselin ohjausjärjestelmä koostuu pääsylinteristä, keskityssylinteristä ja hydraulipainevaraajasta. Tukiakselin ohjausjärjestelmä on sama riippumatta siitä, onko ajoneuvossa yksi vai kaksi etuakselia. Ajoneuvoissa, joissa on yksi etuakseli,
pääsylinteri on asennettu ohjausvaihteen taakse ja liitetty kääntövarteen. Ajoneuvoissa, joissa on kaksi etuakselia, pääsylinteri on asennettu vasemmalle puolelle
takimmaisen etuakselin väliohjausvarren kohdalle. Tämä koskee sekä oikealta että
vasemmalta ohjattavia ajoneuvoja. Keskityssylinteri on asennettu tukiakselin luo ja
liitetty tukiakselin kääntövarteen. Painevaraaja vaimentaa hydraulijärjestelmän
painesysäyksiä ja syöttää painetta järjestelmälle, joka kääntää tukiakselin pyöriä
suoraanajoasentoa kohti, kun ohjauspyörä palaa keskiasentoon. (Scania Ab.
4.2 Akseliston sijainti
Kuten myös aikaisemmassa akseliston lisäys tapauksessa, myös kääntyvässä
takatelissä akseliston sijaintia määriteltäessä tulee käyttää tehdasasenteisen
asennuksen kanssa samoja akselinvälimittoja. Takateliin on olemassa hyvin selkeä valintatapa akselin sijainnin määritykseen. Lehtijousitetussa ajoneuvossa taaimmaisen vetävän akselin ja takatelin välinen etäisyys on 1305 mm. Ilmajousitetussa ajoneuvossa akseleiden välinen etäisyys on vastaavasti 1355 mm. Kuviossa
8. on esitetty mittapiirros lehtijousitetusta ajoneuvosta mihin on asennettu takateli.
Kuvio 8. Lehtijousisen ajoneuvon takapään mittapiirros
(Lähde: Pettinen Jyri 2011).
4.3 Rakenteen maavara
Kääntyvällä takatelillä olevissa ajoneuvoissa on ilmennyt ongelmia ilmapalkeiden
kestävyyden kanssa johtuen teliakseliston matalasta maavarasta. Ongelma korostuu etenkin, kun ajoneuvolla ajetaan maansiirtoajoa haasteellisissa olosuhteissa
tai kun ajoneuvolla ajetaan upottavassa maastossa. Takatelin jousituksen ilmapalkeisiin kohdistuu ulkoista mekaanista rasitusta, joka jatkuessaan johtaa palkeiden
ennenaikaiseen rikkoontumiseen. Myös telin kääntösylinteri sekä raidetanko ovat
erittäin vaurioherkässä paikassa, johtuen niiden sijainnista osittain akselipalkin
alapuolella. Virallista hyväksyntää saanutta ratkaisua ongelman korjaamiseksi ei
ole olemassa, mutta pienet päällirakenteiden valmistajat ovat kehitelleet omia ratkaisujaan ongelman korjaamiseksi. Kuviossa 9. on esitetty Scanian tehtaan valmistama rakenne ja kuviossa 10. erään päällirakentajan valmistama muokattu rakenne. (Pitkänen 2012.)
Kuvio 9. Tehtaan valmistama rakenne
(Lähde: Pitkänen Mikko 2012).
Kuvio 10. Päällirakentajan valmistama rakenne
5 KAKSIPIIRINEN OHJAUS
Kaksipiirisellä ohjauksella tarkoitetaan sellaista ohjausjärjestelmää, jossa on ajoneuvon oman moottorilla pyöritettävän ohjaustehostimenpumpun lisäksi varajärjestelmä, joka toimii mekaanisesti. Varajärjestelmän pumppu ottaa voimansa vaihteiston ulostuloakselilta. Jos pääpiiriin (piiri 1) tulee toimintavika, ohjaustehostin on
yhä käytettävissä ajoneuvon liikkuessa, koska toinen piiri (piiri 2) kytkeytyy automaattisesti toimintaan. Käytännössä tällä järjestelmällä pidetään ajoneuvo ohjauskykyisenä moottorin sammuessa ja auton ollessa liikkeessä. (Scania AB [viitattu
1.3.2012]).
Kaikissa akselinlisäyksissä ei vaadita kaksipiiristä ohjausta, tarpeen määrittelee
ohjausvoimadirektiivi.
5.1 Ohjausvoimadirektiivi
Ohjausvoimadirektiivillä on edellytetty ajoneuvolta tiettyä ohjattavuutta kaikissa
tilanteissa riippumatta siitä onko ajoneuvon moottori käynnissä.
Käytännössä direktiivi kertoo sen, että ohjausvoima ei saa ylittää normaalitilanteessa jyrkkään käännettäessä yli 25 kg:n voimaa. Samassa tilanteessa moottorin
sammuttua ohjausvoima saa olla korkeintaan 60 kg.
Sellaisen kääntöympyrän saavuttamiseksi, jonka säde on suoraan ajoneuvosta
tarkastettuna 12 metriä, ohjausvoima ei saa olla yli 25 kilogrammaa. Kun kyse on tehostetuista ohjauslaitteista, ja jos lisätehon välitys lakkaa, vaadittu ohjausvoima ei saa olla yli 60 kilogrammaa.
(Neuvoston direktiivi
70/311/ETY, 8.6.1970 )
Edellä 2.2.1.2 kohdassa esitetyn vaatimuksen tarkastamiseksi, ajoneuvolla on
ajettava 10 km/h nopeudella lähtien suorassa linjassa ympyrä. Ohjauspyörään
kohdistuva ohjausvoima otetaan huomioon siitä ajankohdasta alkaen, jolloin
ohjauspyörä on asennossa, jolla saavutetaan säteeltään 12 metrin kääntöympyrä; näin saatu ohjausvoima ei saa ylittää määrättyjä arvoja. Liikkeen kesto
(aika siitä, kun ohjauspyörää käännetään ensimmäisen kerran, siihen kun se
saavuttaa asennon, jossa mittaukset otetaan) ei saa ylittää neljää sekuntia tavanomaisessa tapauksessa eikä kuutta sekuntia lisätehon välityksen lakatessa.
Liike on tehtävä kerran oikealle ja kerran vasemmalle. (Neuvoston direktiivi
70/311/ETY, 8.6.1970)
5.2 Kaksipiiriohjauksen tarpeen määritys Scaniassa
Käytännössä Scania-merkkisissä kuorma-autoissa kaksipiirisen ohjauksen tarpeen
määrää etu- ja teliakselimassat, alustakonfiguraatio sekä ajoneuvon akseliväli.
Jokaisesta alustatyypistä on olemassa oma ohjaussertifikaatti minkä perusteella
akselin lisäys töissä määritellään tarvitseeko ajoneuvo kaksipiiristä ohjausta.
(Scania 2011.)
Ainoana selkeänä aina paikkaansa pitävänä sääntönä voidaan sanoa ilman sertifikaatista tarkastamista, että viisiakselinen ajoneuvo tarvitsee poikkeuksetta kaksipiiriohjauksen (Reima 2012). Neliakselisissa ajoneuvoissa kaksipiiriohjauksen tarve on tarkastettava joka kerta kyseisen alustamallin ohjaussertifikaatista.
Kuviossa 11. on esimerkki 8x2/4 ajoneuvon ohjaussertifikaatista. Sertifikaatista
selviää mm. vaadittava ohjaustehostintyyppi eri akseliväleillä. Sertifikaattia tarkasteltaessa käy ilmi, että kyseisen sertifikaatin mukainen ajoneuvo vaatii kaksipiiriohjauksen, mikäli sen akseliväli ylittää 5100 mm.
Kuvio 11. Esimerkki ohjaussertifikaatista
(Lähde: Scania Suomi Oy 2012).
5.3 Scanian käyttämät ohjaustehostimet
Normaali ohjaustehostin tyyppi P-, R ja G-sarjan Scanioissa on mallimerkinnältään
TAS 85. Kyseistä tehostinta on saatavana kahdella eri välityksellä 18,6:1 sekä
23,4:1. Joissakin alustamuutos tapauksissa ohjausvoimadirektiivi saadaan täytettyä pelkästään vaihtamalla tiheämpi ohjaustehostin ajoneuvoon. (Scania Ab. 2012)
Scania käyttää kaksipiiriseen ohjaukseen kahta erilaista ohjaustehostin tyyppiä,
jotka perustuvat aiemmin mainittuun TAS 85-malliin. Nämä ovat mallimerkinnöiltään TAS 86 ja TAS 87. Edellä mainitut poikkeavat TAS 85-mallista ainoastaan
siinä, että niissä on ohjaustehostimen yläkannessa kaksipiiriventtiili. (Scania Ab.
[viitattu 22.3.2012]).
Koska kaksipiiriohjauksella olevissa ajoneuvoissa on kaksi toisistaan erillistä painepiiriä omine pumppuineen, niissä on myös kaksi erillistä säiliötä öljyä varten.
Kuvioissa 12. ja 13. on kuvattu ohjaustehostimien TAS 86 sekä TAS 87 putkien
liitännät asennusta varten. Kuvioista ilmenee myös virtaus- ja asentoantureiden
TAS 86
TAS 86-mallista ohjaustehostinta käytetään ajoneuvoissa missä on kaksipiiriohjaus, mutta ei apusylinteriä rungossa. Käytännössä tämän mallista tehostinta käytetään neliakselisessa ajoneuvossa, mihin ohjausvoimadirektiivi edellyttää kaksipiiriohjausta. Kuviosta 11. käy ilmi, että 8x2/4 alustakokoonpanolla oleva ajoneuvo
tarvitsee kaksipiirisen TAS 86 ohjaustehostimen, mikäli sen akseliväli ylittää 5100
Kuvio 12. TAS 86 tehostimen liitännät
Ohjaustehostin TAS 87 on tarkoitettu kaksipiiriohjauksella varustettuihin ajoneuvoihin, joissa on apusylinteri. Käytännössä tämä ohjaustehostinmalli soveltuu viisiakseliseen ajoneuvoon sekä neliakselisiin ajoneuvoihin, joissa on kääntyvä taka-
teli tai useampi kuin yksi vetävä akseli. Neliakselisissa tämän järjestelmän tarpeen
määrittää kyseisten ajoneuvojen akseliväli. (Scania Ab. 2012.)
Kuvio 13. TAS 87 tehostimen liitännät
Tämän opinnäytetyön tarkoituksena oli helpottaa toimintaa asiakaspalveluhenkilöstön näkökulmasta asiakkaan kysyessä heiltä akselin lisäyksestä jälkikäteen
omaan ajoneuvoonsa.
Työ onnistui siinä mielessä kohtuullisesti, että siihen saatiin koottua tärkeimmät
kohdat joihin työnjohdon tulee kiinnittää huomiota työn valmistelussa. Siltasääntö
ja sen tulkinta on tuntunut olevan haastavaa monille työntekijöille, joten sen avaaminen tässä työssä varmasti helpottaa jatkossa asiakkaan kanssa käytävää keskustelua akseleiden lisäämisestä.
Työn sekundaarinen tarkoitus oli saada uusille mekaanikoille työohje trippeliakselin asennuksesta. Työohje tehtiin Scanian omalle työohjepohjalle ja se sisältää
trippeliasennuksen pääkohdat tekstiselityksin ja valokuvin kerrottuna. Ohjeen tekeminen sinänsä oli itsellenikin hyvä ja opettavainen kokemus, sillä osallistuin
myös omassa työssäni varsinaiseen mekaaniseen työhön dokumentoinnin ohella.
Työtä vaikeutti aikataulujen huono yhteensopivuus, sillä työhön tarkoitetun ajoneuvoalustan toimitus tehtaalta viivästyi aikatulusta.
Kaiken kaikkiaan opinnäytetyön tekeminen prosessina oli opettavainen ja haastava. Oli mielenkiintoista saada huomata kuinka omassa työssä arkipäiväisen asian
taakse kätkeytyy paljon tietoa ja tehtyä esiselvitystä lain sekä valmistajan puolelta.
A 4.12.1992/1257. 1992. Finlex. [Verkkojulkaisu]. [viitattu 20.2.2012] Saatavissa:
Kiiala, A. 2012. Korjaamovastaava. Scania Suomi Oy. Haastattelu 22.3.2012.
Laxå Special Vehicles. 2012.[verkkosivu]. Saatavissa:
http://www.laxasv.se/index.htm
Neuvoston direktiivi 70/311/ETY, 8.6.1970. 1970. EUR-lex. [Verkkosivu] [viitattu
28.2.2012] Saatavissa: http://eurlex.europa.eu/LexUriServ/LexUriServ.do?uri=CELEX:31970L0311:FI:HTML
Nurmi-Rekonen, H. <[email protected]> 20.11.2011. Tiedote henkilökunnalle nimenmuutoksesta. [Henkilökohtainen sähköpostiviesti]. Vastaanottaja: Jarkko
Savola. [Viitattu 18.2.2011].
Pitkänen, M. 2012. Myyntipäällikkö. Scania Suomi Oy. Haastattelu 23.3.2012.
Päällirakentaja informaatio. Scania Suomi Oy. [viitattu 27.2.2012]. Saatavissa:
https://til.scania.com/groups/bwd/documents/bwm/bwm_0000289_07.pd
Reima, J. 2012. Tuotepäällikkö. Scania Suomi Oy. Haastattelu 20.2.2012.
Scania Ab 1.3.2012. Södertälje. [verkkosivu]. [viitattu 1.3.2012]. Ei saatavissa.
Scania Ab 14.3.2012. Päällirakentaja informaatio. [verkkosivu] [viitattu 15.3.2012]
https://til.scania.com/groups/bwd/documents/bwm/bwm_0000289_07.pdf
Scania Ab. 2012. Akselisto ARA900. [verkkosivu] [viitattu 25.3.2012] Ei saatavissa.
Scania Ab. 2012. Product information. [verkkosivu]. [viitattu 25.3.2012]. Ei saatavissa.
Scania Suomi Oy 20.3.2012. Helsinki. [verkkosivu] [viitattu 20.3.2012] Ei saatavissa.
Scania Suomi Oy. 2012. Ajoneuvojen tyyppihyväksyntä EU:ssa. [verkkosivu]. [viitattu 26.3.2012]. Saatavissa:
http://til.scania.com/groups/bwd/documents/bwm/bwm_0000510_07.pdf
Scania Suomi Oy. 2012. Scania Suomessa. [verkkosivu] [viitattu 17.2.2012]. Saatavissa: http://www.scania.fi/about-scania/scanauto-in-brief/scan-auto/
LIITE 1 Scania Suomi Oy:n myöntämä vaatimuksenmukaisuustodistus
LIITE 2 Alustatietokortti
LIITE 1 Vaatimuksenmukaisuustodistus
RASKAAN AJONEUVOYHDISTELMÄN HANKINTA KOULUTUSKÄYTTÖÖN Sauli Lehtinen Opinnäytetyö
VAHINGOITTUNEEN AJONEUVON KORJAUS Kimmo Koivula
Tampereen ammattikorkeakoulu Auto ja kuljetustekniikan koulutusohjelma Auto- ja korjaamotekniikka